KREIPIMASIS DĖL KOMPIUTERINĖS ĮRANGOS PARAMOS

VšĮ Klaipėdos universiteto ligoninė kreipiasi į potencialius paramos teikėjus, prašydama suteikti  paramą kompiuterine technika. Gauta parama bus naudojama ligoninės darbuotojų darbo vietų modernizavimui, darbo sąlygų gerinimui bei efektyvesniam darbui su ligoninės informacinėmis sistemomis užtikrinti.
Pageidaujama įrangos komplektacija:
· Kompiuteris kartu su monitoriumi;
· Atskiri kompiuteriai (sisteminiai blokai);
· Atskiri monitoriai.
Pastaba: įranga gali būti nauja, naudota arba atnaujinta (refurbished).
Minimalūs techniniai reikalavimai įrangai:
· Operacinė sistema: kompiuteris turi būti suderinamas su „Windows 11“ ir turėti licencijuotą „Windows 11 Pro“ operacinę sistemą arba galimybę ją teisėtai įdiegti.
· Atmintis ir diskas: ne mažiau kaip 4 GB operatyviosios atminties (RAM) ir ne mažesnis kaip 128 GB SSD diskas.
· Monitorius: ne mažesnis kaip 22 colių įstrižainės, pageidautina „Full HD“ raiškos. Pageidautinas reguliuojamo aukščio stovas.
· Jungtys: laidinis tinklas (RJ-45), USB ir HDMI arba „DisplayPort“ jungtys.
· Suderinamumas: įranga turi būti techniškai tvarkinga, tinkama prijungti prie ligoninės domeno, centralizuotai administruoti ir naudoti su ligoninėje veikiančiomis informacinėmis sistemomis bei „Microsoft 365“ programomis.
Dėl papildomos ar detalesnės techninės informacijos prašome kreiptis tiesiogiai į Informacinių technologijų ir plėtros tarnybos vadovą Dainių Libiką tel. (+370 46) 394588 ar  el. paštu: dainius.libikas@kul.lt  
 Pasiūlymus paramai prašome siųsti el. paštu: kul@kul.lt 
Iš anksto dėkojame už Jūsų suteiktą paramą,               
Klaipėdos universiteto ligoninės vadovybė




